Document ID: 32004D0320

Title and Content:
Απόφαση της Επιτροπής της 31ης Μαρτίου 2004 για την τροποποίηση των αποφάσεων 93/52/ΕΟΚ, 2001/618/ΕΚ και 2003/467/ΕΚ όσον αφορά, αφενός, το καθεστώς των προσχωρουσών χωρών ως προς τη βρουκέλωση (B. melitensis), τη νόσο του Aujeszky, την ενζωοτική λεύκωση των βοοειδών, τη βρουκέλωση των βοοειδών και τη φυματίωση και, αφετέρου, το καθεστώς της Γαλλίας ως προς τη νόσο του Aujeszky [κοινοποιηθείσα υπό τον αριθμό Ε(2004) 1094] (Κείμενο που παρουσιάζει ενδιαφέρον για τον ΕΟΧ) (2004/320/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τη συνθήκη προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας, και ιδίως το άρθρο 2 παράγραφος 3, την πράξη προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας, και ιδίως το άρθρο 21 και το άρθρο 57, την οδηγία 64/432/ΕΟΚ του Συμβουλίου, της 26ης Ιουνίου 1964, περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών(1), και ιδίως το άρθρο 9 παράγραφος 2, το άρθρο 10 παράγραφος 2, το παράρτημα A κεφάλαιο I σημείο 4, το παράρτημα A κεφάλαιο II σημείο 7 και το παράρτημα Δ κεφάλαιο I μέρος E, την οδηγία 91/68/ΕΟΚ του Συμβουλίου, της 28ης Ιανουαρίου 1991, σχετικά με το καθεστώς υγειονομικού ελέγχου που διέπει το ενδοκοινοτικό εμπόριο αιγοπροβάτων(2), και ιδίως το παράρτημα A κεφάλαιο 1.II, Εκτιμώντας τα ακόλουθα: (1) Ενόψει της προσχώρησής τους, πρέπει να οριστεί το καθεστώς των προσχωρουσών χωρών ως προς τη βρουκέλωση (B. melitensis), τη νόσο του Aujeszky, την ενζωοτική λεύκωση των βοοειδών, τη βρουκέλωση και τη φυματίωση. (2) Στην απόφαση 93/52/ΕΟΚ της Επιτροπής(3) διαπιστώνεται η τήρηση από ορισμένα κράτη μέλη ή περιφέρειες των απαιτήσεων σχετικά με τη βρουκέλωση (B. melitensis), και τους αναγνωρίζεται το καθεστώς κράτους μέλους ή περιφέρειας επίσημα απαλλαγμένων από τη νόσο. (3) Η απόφαση 2001/618/ΕΚ της Επιτροπής(4) ορίζει τις συμπληρωματικές εγγυήσεις σχετικά με την εφαρμογή προγραμμάτων για την εξάλειψη της νόσου του Aujeszky κατά το ενδοκοινοτικό εμπόριο χοίρων, καθώς και τους καταλόγους των εδαφών στα κράτη μέλη όπου εφαρμόζονται εγκεκριμένα προγράμματα ελέγχου της νόσου. (4) Η απόφαση 2003/467/ΕΚ της Επιτροπής(5) θεσπίζει καθεστώς επίσημης απαλλαγής από τη φυματίωση, τη βρουκέλωση και την ενζωοτική λεύκωση των βοοειδών σε ορισμένα κράτη μέλη και περιφέρειες κρατών μελών όσον αφορά τις αγέλες βοοειδών. (5) Η Τσεχική Δημοκρατία, η Ουγγαρία και η Σλοβακία, όσον αφορά τα αντίστοιχα εδάφη τους, υπέβαλαν στην Επιτροπή έγγραφα που πιστοποιούν την τήρηση όλων των απαιτήσεων που ορίζονται στο παράρτημα A κεφάλαιο 1 σημείο II.1. β) της οδηγίας 91/68/ΕΟΚ, ώστε τα εδάφη της Τσεχικής Δημοκρατίας, της Ουγγαρίας και της Σλοβακίας να μπορεί να χαρακτηριστούν επισήμως απαλλαγμένα από τη βρουκέλωση (B. melitensis) όσον αφορά τις αγέλες αιγοπροβάτων. (6) Η Γαλλία υπέβαλε δικαιολογητικά στην Επιτροπή όσον αφορά το καθεστώς απαλλαγής από τη νόσο του Aujeszky για το διαμέρισμα του Pas de Calais, τα οποία πιστοποιούν την εξάλειψη της νόσου στο εν λόγω διαμέρισμα. (7) Η Τσεχική Δημοκρατία και η Κύπρος, όσον αφορά τα αντίστοιχα εδάφη τους, υπέβαλαν στην Επιτροπή έγγραφα που τεκμηριώνουν την απαλλαγή από τη νόσο του Aujeszky και πιστοποιούν ότι ο εμβολιασμός κατά της νόσου αυτής απαγορεύεται προκειμένου το σύνολο των εδαφών της Τσεχικής Δημοκρατίας και της Κύπρου να μπορεί να χαρακτηριστεί απαλλαγμένο από τη νόσο του Aujeszky όσον αφορά τις αγέλες χοίρων. (8) Η Τσεχική Δημοκρατία, όσον αφορά το έδαφός της, υπέβαλε στην Επιτροπή έγγραφα που πιστοποιούν την τήρηση όλων των απαιτήσεων που ορίζονται στο παράρτημα A κεφάλαιο I σημείο 4 της οδηγίας 64/432/ΕΟΚ, ώστε το σύνολο του εδάφους της Τσεχικής Δημοκρατίας να μπορεί να χαρακτηριστεί επισήμως απαλλαγμένο από τη φυματίωση όσον αφορά τις αγέλες βοοειδών. (9) Η Τσεχική Δημοκρατία, όσον αφορά το έδαφός της, υπέβαλε στην Επιτροπή έγγραφα που πιστοποιούν την τήρηση όλων των απαιτήσεων που ορίζονται στο παράρτημα A κεφάλαιο ΙI σημείο 7 της οδηγίας 64/432/ΕΟΚ, ώστε το σύνολο του εδάφους της Τσεχικής Δημοκρατίας να μπορεί να χαρακτηριστεί επισήμως απαλλαγμένο από τη βρουκέλωση όσον αφορά τις αγέλες βοοειδών. (10) Η Τσεχική Δημοκρατία και η Κύπρος, όσον αφορά τα αντίστοιχα εδάφη τους, υπέβαλαν στην Επιτροπή έγγραφα που πιστοποιούν την τήρηση όλων των απαιτήσεων που ορίζονται στο παράρτημα Δ κεφάλαιο I μέρη Ε, ΣΤ και Ζ της οδηγίας 64/432/ΕΟΚ, ώστε το σύνολο του εδάφους της Τσεχικής Δημοκρατίας και της Κύπρου να μπορεί να χαρακτηριστεί επισήμως απαλλαγμένο από την ενζωοτική λεύκωση των βοοειδών όσον αφορά τις αγέλες βοοειδών. (11) Αφού αξιολογήθηκαν τα έγγραφα που υποβλήθηκαν από την Τσεχική Δημοκρατία, την Ουγγαρία και τη Σλοβακία, το σύνολο των εδαφών των εν λόγω χωρών πρέπει να χαρακτηριστεί επισήμως απαλλαγμένο από τη βρουκέλωση (B. melitensis) όσον αφορά τις αγέλες αιγοπροβάτων. (12) Αφού αξιολογήθηκαν τα έγγραφα που υποβλήθηκαν από τη Γαλλία, την Τσεχική Δημοκρατία και την Κύπρο, το διαμέρισμα του Pas de Calais στη Γαλλία και το σύνολο των εδαφών της Τσεχικής Δημοκρατίας και της Κύπρου πρέπει να χαρακτηριστούν απαλλαγμένα από τη νόσο του Aujeszky όσον αφορά τις αγέλες χοίρων. (13) Αφού αξιολογήθηκαν τα έγγραφα που υποβλήθηκαν από την Τσεχική Δημοκρατία, το σύνολο του εδάφους της εν λόγω χώρας πρέπει να χαρακτηριστεί επισήμως απαλλαγμένο από τη φυματίωση, τη βρουκέλωση και την ενζωοτική λεύκωση των βοοειδών όσον αφορά τις αγέλες βοοειδών. (14) Αφού αξιολογήθηκαν τα έγγραφα που υποβλήθηκαν από την Κύπρο, το σύνολο του εδάφους της εν λόγω χώρας πρέπει να χαρακτηριστεί επισήμως απαλλαγμένο από την ενζωοτική λεύκωση των βοοειδών όσον αφορά τις αγέλες βοοειδών. (15) Ως εκ τούτου, πρέπει να τροποποιηθούν ανάλογα οι οδηγίες 93/52/ΕΟΚ, 2001/618/ΕΟΚ και 2003/467/ΕΚ. (16) Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Το παράρτημα Ι της απόφασης 93/52/ΕΚ αντικαθίσταται από το παράρτημα I της παρούσας απόφασης. Άρθρο 2 Τα παραρτήματα I και ΙΙ της απόφασης 2001/618/ΕΚ αντικαθίστανται από το παράρτημα ΙΙ της παρούσας απόφασης. Άρθρο 3 Η απόφαση 2003/467/ΕΚ τροποποιείται ως εξής: α) το κεφάλαιο 1 του παραρτήματος I αντικαθίσταται από το παράρτημα ΙΙΙ της παρούσας απόφασης· β) το κεφάλαιο 1 του παραρτήματος ΙΙ αντικαθίσταται από το παράρτημα IV της παρούσας απόφασης· γ) το κεφάλαιο 1 του παραρτήματος ΙΙI αντικαθίσταται από το παράρτημα V της παρούσας απόφασης. Άρθρο 4 Η παρούσα απόφαση εφαρμόζεται υπό την επιφύλαξη και από την ημερομηνία έναρξης ισχύος της συνθήκης προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας. Άρθρο 5 Η παρούσα απόφαση απευθύνεται στα κράτη μέλη. Βρυξέλλες, 31 Μαρτίου 2004.

Classification Labels:
1934
311
2394

Label Descriptions:
{"1934": "Πολιτική για την υγεία", "311": "ΥΓΕΙΑ", "2394": "ΤΕΛΩΝΕΙΑΚΗ ΝΟΜΟΘΕΣΙΑ"}

EuroVoc IDs (Original): 2442
2479
3156
2450
5877

EuroVoc IDs (Expanded): 2442
2479
3156
2450
5877

Dataset Source: meu

Split: train